ठंडे पानी में रात भर के लिए वाइल्ड राइस को भिगो दें. सुबह उसे 1/2 घंटा पानी में उबालें. दालें ठंडे पानी में 30 मिनट के लिए भिगो कर रख दें. फिर उन्हें हलदी डाल कर उबालें. उन के मुलायम पड़ने पर उन्हें मिक्सी में ब्लैंड करें. अदरक, लहसुन और हरीमिर्च को बारीक काटें. टोफूज को घी, जीरा पाउडर, धनिया पाउडर, हलदी और समुद्री नमक से मैरिनेट करें. फिर एक पैन लें और उस में घी, साबूत जीरा, अदरक, लहसुन और मिर्च डालें. 10 मिनट तक इस सामग्री को भूनें. फिर इस मिश्रण में हलदी पाउडर, धनिया पाउडर और जीरा पाउडर डालें. ऊपर से नमक भी डालें. अब एक अलग पैन लें और उस में मैरिनेट किए गए टोफूज को तब तक फ्राई करें जब तक वे क्रिस्पी न हो जाएं. ऊपर से ऐस्पैरगस डालें और धनियापत्ती से गार्निशिंग करें. डिश परोसने के लिए तैयार है.